Českolipská kotlina

Českolipská kotlina je geomorfologický okrsok na juhu a juhozápade Zákupskej pahorkatiny, ležiaci v okrese Česká Lípa Libereckého kraja. Najväčším sídlom v okrsku je okresné mesto Česká Lípa v západnej časti. Ďalšími významnými sídlami sú jediné ďalšie mestá, Mimoň vo východnej a Zákupy v strednej časti okrsku.

Charakteristika územia 
Je to plytká štruktúrne denudačná zníženina pri strednom toku Ploučnice. Je tvorená prevažne coniackými vápnitými ílovcami a slieňovcami, menej turónskými pieskovcami, s pokryvmi kvartérnych sedimentov. Je charakterizovaná plochým povrchom riečnych terás, údolných nív, štruktúrne denudačných plošín, kryopedimentov a ojedinelých neovulkanických hrčí. V strednej a juhovýchodnej časti až prevažne, inde nepatrne až málo zalesnená borovicovými a smrekovými porastami, dubom a brezou. Inde prevažujú trávne porasty, polia a zástavba.

Geomorfologické členenie 
Okrsok Českolipská kotlina (podľa Jaromíra Demka VIA-1B-2) patrí do celku Ralská pahorkatina a podcelku Zákupská pahorkatina. Ďalej sa člení na podokrsky Dobranovská kotlina na západe a Mimoňská kotlina na východe. Kotlina susedí s ďalšími okrskami Ralskej pahorkatiny (Cvikovská pahorkatina na severe, Kotelská vrchovina na východe, Bezdězská vrchovina a Jestřebská kotlina na juhovýchode, Provodínská pahorkatina na juhu ) a na západe s Českým stredohorím.

Významné vrcholy 
Najvyšším vrcholom Českolipskej kotliny je Českolipský Špičák (). Všetky významné vrcholy ležia v podriadenej Dobranovskej kotline.

 Českolipský Špičák (459 m), na severnom okraji Českej Lípy
 Hůrka (327 m), na jv. okraji Českej Lípy
 Mlýnský vrch (321 m), jv. od obce Stružnice
 Strážný vrch (305 m), na východnom okraji obce Horní Libchava
 Vinný vrch (302 m), na jv. okraji obce Horní Libchava
 Holý vrch (301 m), na západnom okraji Českej Lípy
 Žizníkovský vrch (295 m), na jv. okraji Českej Lípy
 Rasova Hůrka (291 m), na jv. okraji Českej Lípy

Hydrografia 
Územím preteká od východu tečúca Ploučnice, zo severu pritekajúci jej prítok Šporka a z juhovýchodu Robečský potok. Je tu rad rybníkov, z ktorých rad je začlenený do chránených lokalít, prírodných rezervácií a pamiatok: Hradčanské rybníky, Manušické rybníky, Stružnické rybníky, Cihelenské rybníky, Česká Lípa - mokraď v nive Šporky.

Turistika, cestovný ruch 
Centrom kotliny je mesto Česká Lípa s mnohými kultúrnymi pamiatkami, ktoré je zároveň križovatkou radu značených turistických trás (vrátane medzinárodnej európskej trasy E10), cyklotrás ciest a železničných tratí. Na okraji mesta je vybudovaných niekoľko náučných chodníkov. Nie všetky vrcholy najvyšších kopcov sú ľahko dosiahnuteľné, oplotený je vrchol Českolipského Špičáku, zmizli cesty na príkre a zarastené vrchy, napr. Vinný vrch, kde býval neveľký hrad.

Fotogaléria kopcov

Referencie

Pozri aj 
 Geomorfologické členenie Česka
 Zoznam vrchov a kopcov v okrese Česká Lípa

Externé odkazy 
 Geomorfologické mapa na Mapy.nature.cz
 Geomorfologické členenie Libereckého kraja (J. Demek et al. 1987) 
 Web Trekking

Zdroj 

Zákupská pahorkatina
Kotliny v Česku
Geomorfologické okrsky v Česku
Okres Česká Lípa